ལྷ་ལུང་དཔལ་རྡོར་ནི་དུས་རབས་བརྒྱད་པའི་ལོ་རབས་བདུན་ཅུ་བ་ཙམ་དུ་འབྲོམ་སྟོད་གུར་མོ་ཆེར་༼༡༽སྐྱེས་ཤིང་།ཡུལ་དེ་ནི་དིང་སང་གི་སྟག་རྩེ་རྫོང་འབྲོམ་སྟོད་ཤང་སྙན་རོང་ཡུལ་གྱི་ཉེ་འདབས་སུ་གུར་པ༼༢༽ཞེས་པའི་ས་ཆར་ཡོད།ཁོང་གི་ལོ་ན་ཆུང་ངུའི་དུས་ཀྱི་སྐྱ་མིང་ལ་སྟག་ཉ་བཟང༼༣༽དུ་འབོད་ཅིང་གཙང་གི་གྲོ་ཤོད་སོགས་ལ་དབང་བསྒྱུར་ནས་དམག་དཔོན་བྱས་སྟབས་ཕྱིས་སུ་མཚན་ལའང་དཔོན་སྟག་ཉ་བཟང་ཞེས་ཐོགས་པ་ཞིག་རེད།རང་ལོ་བཅུ་བདུན་པར་སྤ་གྲོ་སྟག་ཚངས༼༣༽ཞེས་པའི་ས་ཆར་སྐབས་དེའི་བོད་ཁམས་སུ་གྲགས་ཆེ་བའི་རྒྱ་གར་གྱི་གསང་སྔགས་སློབ་དཔོན་ཆེན་མོ་པདྨ་སམ་བྷ་ཝ་ལ་མཇལ་ཁ་ཞུས་ཡོད།དེ་ནི་སྐབས་དེ་གའི་མཐོ་རིམ་མི་སྣ་དང་ཞང་བློན་སོགས་ཀྱིས་ངེས་པར་དུ་བརྒྱུད་པའི་གོ་རིམ་ཤིག་ཡིན་ནའང་སྟག་ཉ་བཟང་གིས་སྐབས་དེ་ག་རང་དུ་ཆོས་སོགས་ཞུས་པའི་གནས་ཚུལ་གང་ཡང་བྱུང་མེད་དོ།།